**VYHODNOTENIE PRIPOMIENKOVÉHO KONANIA
Návrh vyhlášky MF SR, ktorou sa dopĺňa vyhláška MF SR č. 229/2014 Z. z. ktorou sa ustanovuje rozsah daňových predpisov, ku ktorých uplatneniu možno vydať záväzné stanovisko v znení vyhlášky č. 214/2015 Z. z.**LP/2025/255

**Spôsob pripomienkového konania**
Počet vznesených pripomienok, z toho zásadných: 19/7
Počet vyhodnotených pripomienok: 19

Počet akceptovaných pripomienok, z toho zásadných: 8/2
Počet čiastočne akceptovaných pripomienok, z toho zásadných: 1/0
Počet neakceptovaných pripomienok, z toho zásadných: 10/5

Počet vznesených hromadných pripomienok: 0
Počet vyhodnotených hromadných pripomienok: 0

Počet akceptovaných hromadných pripomienok: 0
Počet čiastočne akceptovaných hromadných pripomienok: 0
Počet neakceptovaných hromadných pripomienok: 0

Vysvetlivky k použitým skratkám v tabuľkách:

O – obyčajná A – akceptovaná
Z – zásadná N – neakceptovaná
 ČA – čiastočne akceptovaná
 NEP – neprihliada sa

Vyhodnotenie vecných pripomienok

Vznesené pripomienky

|  |  |  |  |  |
| --- | --- | --- | --- | --- |
| **Subjekt** | **Typ** | **Pripomienka** | **Vyh.** | **Spôsob vyhodnotenia** |
| **APZD**Asociácia priemyselných zväzov a dopravy | **Z** | **Čl. I § 1**Navrhujeme v § 1 upraviť znenie písmena c), nasledovne:„ c) všeobecných ustanovení o zisťovaní základu dane podľa § 17 zákona o dani z príjmov.“.Odôvodnenie: Možnosť požiadať o záväzné stanovisko je značne limitovaná iba na vybrané okruhy ustanovení zákona o dani z príjmov, ktoré však neodrážajú potrebu daňových subjektov, ktoré potrebujú získať právnu istotu skôr v komplikovanejších oblastiach, ku ktorým vyhláška aktuálne neumožňuje podať žiadosť o záväzné stanovisko. § 17 považujeme za kľúčový pri stanovovaní základu dane, s jeho výkladom má problém drvivá väčšina subjektov podávajúca daňové priznanie k dani z príjmov. Aktuálne znenie § 1 písm. c) umožňuje požiadať o záväzné stanovisko iba k veľmi špecifickej časti, ktorú považujeme za nedostatočnú. Bolo by propodnikateľské umožniť daňovým subjektom získať právnu istotu aj v ostatných prípadoch, pričom správne uplatnenie jednotlivých ustanovení by bolo aj v prospech štátu. | N | § 17 v sebe zahŕňa 44 odsekov, z ktorých sa mnohé členia ešte na písmená. Ak neberieme do úvahy prvé dva odseky z § 17 o všeobecných princípoch, čo je východiskom pri zisťovaní základu dane a všeobecných zásadách pri transformácii výsledku hospodárenia na základ dane, tak vo zvyšnej časti § 17 nasleduje viac ako 80 ustanovení určujúcich osobitné podmienky/kritériá pri zisťovaní základu dane. Mnoho z týchto ustanovení má presah na účtovnú legislatívu, ku ktorej sa ZS nevydáva, nakoľko predmetom účtovníctva sú len uskutočnené, a nie očakávané účtovné prípady. Mnoho z ustanovení § 1 7ZDP má súvislosť s osobitnými právnymi predpismi, ktoré sú v gescii iných rezortov (riziko nevydania ZS včas, resp. vôbec). Časť z týchto ustanovení má presah a dosah aj na oblasť metodiky medzinárodného zdaňovania a transferového oceňovania (§17 ods 5 a 7). K vybraným ustanoveniam z § 17 ZDP sa už ZS vydáva. K mnohým častiam z § 17 ZDP vydáva FR SR metodické pokyny, usmernenia a odborné stanoviská, ktoré sú dostupné pre širokú verejnosť na webovej stránke finančnej správy, kde sú tiež priebežne zverejňované FaQ za účelom vysvetlenia/objasnenia aplikácie právnych predpisov.FR SR poskytuje metodickú podporu daňovým úradom, a osobitne aj ÚVHS vo vzťahu k vybraným daňovým subjektom zapojeným do Programu vzájomnej spolupráce, a to aj formou metodických konzultácií.V budúcnosti bude pokračovať diskusia k návrhom na vydávanie záväzných stanovísk.Rozpor bol na rokovaní odstránený. |
| **APZD**Asociácia priemyselných zväzov a dopravy | **Z** | **Čl. I § 1**Navrhujeme novelizačný bod 1, § 1 písmeno b) upraviť nasledovne:„ b) premeny obchodných spoločností § 17a až § 17ea zákona o dani z príjmov.“Odôvodnenie: Možnosť požiadať o záväzné stanovisko je značne limitovaná iba na vybrané okruhy ustanovení ktoré však neodrážajú potrebu daňových subjektov, ktoré potrebujú získať právnu istotu skôr v komplikovanejších oblastiach, ku ktorým vyhláška aktuálne neumožňuje podať žiadosť o záväzné stanovisko. Premeny obchodných spoločností sú zložitou témou a preto by mala byť možnosť požiadať o záväzné stanovisko samozrejmosťou. Aktuálne znenie písm. b) umožňuje požiadať o záväzné stanovisko iba k jednej z mnohých situácií. Znenie tohto ustanovenia preto považujeme za nedostatočné. Možnosť požiadať o záväzné stanovisko sa má týkať kľúčových a zložitých oblastí. Bolo by propodnikateľské umožniť daňovým subjektom získať právnu istotu pri výklade týchto ustanovení, pričom správne uplatnenie týchto ustanovení by bolo aj v prospech štátu. | N | Podnikové kombinácie sú uceleným ekonomickým pohybom, ktorý má aspekt hodnotový (ocenenie zložiek majetku a záväzkov), organizačný, technicko-správny, následne prevádzkový a až v konečnom dôsledku daňový. Pre daňové posúdenie je potrebné poznať všetky ostatné aspekty, ktoré je často možné zistiť a posúdiť len na mieste. Preto vydaniu ZS k podnikovým kombináciám by mal predchádzať oveľa rozsiahlejší proces získania a vyhodnotenia faktov a skutočností, čo nie je pokryté právnou úpravou záväzných stanovísk.V prípade podnikových kombinácií je v každom prípade prvotne potrebné posúdiť správnosť zaúčtovania. Ide o komplexné posúdenie účtovných prípadov na strane všetkých zúčastnených a až následne je možné vykonať úpravy základu dane podľa príslušných ustanovení ZDP. Tzn., že pre vydanie ZS by nebolo rozhodujúce len posúdenie u jednej zo zúčastnených strán, ale posudzovať by bolo potrebné dopady (napr. účtovné) aj u ďalších zúčastnených.Záväzné stanovisko sa vydáva konkrétnemu daňovému subjektu, pričom pri podnikových kombináciách sú vždy dotknuté minimálne dva (alebo viac) daňové subjekty, preto vydanie ZS ovplyvní daňové povinnosti aj iného daňového subjektu, než toho, ktorému sa ZS vydáva. Ide o reorganizácie podnikov, pri ktorých posúdenie vychádza (okrem účtovníctva) hlavne z právneho posúdenia podľa osobitných predpisov, napr. zákon č. 309/2023 Z. z. o premenách obchodných spoločností a družstiev a o zmenách a doplnení niektorých zákonov v znení n. p., zápisov v obchodnom registri, príslušného projektu premeny a ďalších podkladov k uskutočneným transakciám.Reorganizácie podnikov sa realizujú v prevažnej miere medzi závislými osobami, a preto je potrebné aplikovať aj princípy transferového oceňovania, čo môže mať výrazný vplyv na úpravy základu dane. FR SR poskytne metodickú podporu aj formou osobných stretnutí ÚVHS s vybranými daňovými subjektmi zapojenými do Programu vzájomnej spolupráce. K návrhom na vydávanie záväzných stanovísk bude v budúcnosti prebiehať diskusia.Rozpor bol na rokovaní odstránený. |
| **APZD**Asociácia priemyselných zväzov a dopravy | **Z** | **Čl. I § 1**Navrhujeme v § 1 doplniť za nové písmená g) a h) nové písmeno i), ktoré znie:„ i) záležitostí v bodoch a) až h) podľa medzinárodnej zmluvy, ktorou je SR viazaná.“ Odôvodnenie: Možnosť požiadať o záväzné stanovisko je značne limitovaná iba na vybrané okruhy ustanovení ktoré však neodrážajú potrebu daňových subjektov, ktoré potrebujú získať právnu istotu skôr v komplikovanejších oblastiach, ku ktorým vyhláška aktuálne neumožňuje podať žiadosť o záväzné stanovisko. Dôležitou oblasťou je aj medzinárodné daňové právo, nakoľko zmluvy o zamedzení dvojitého zdanenia príjmu a majetku sú nadradené vnútroštátnej úprave. Aj s odkazom na § 1 ods. 2 zákona o dani z príjmov navrhujeme zapracovať možnosť podávať záväzné stanoviská na uplatnenie daných aktov. Uvedené môže pomôcť predísť medzinárodným daňovým sporom. Bolo by propodnikateľské umožniť daňovým subjektom získať právnu istotu pri uplatňovaní týchto ustanovení, nakoľko správne uplatnenie medzinárodných zmlúv a smerníc EU by bolo aj v prospech štátu. | N | Uvedený návrh by bolo možné akceptovať až na základe legislatívnej úpravy Daňového poriadku, nakoľko súčasné znenie § 53a uvedené rozšírenie neumožňuje.V budúcnosti sa uvedená zmena nevylučuje.Rozpor bol na rokovaní odstránený. |
| **APZD**Asociácia priemyselných zväzov a dopravy | **Z** | **Čl. I § 2**Navrhujeme v § 2 za nové písm. f) doplniť písm. g), ktoré znie:„g) oslobodenia podľa § 43 a § 47 zákona o dani z pridanej hodnoty.“Odôvodnenie: Možnosť požiadať o záväzné stanovisko je značne limitovaná iba na vybrané okruhy ustanovení zákona o DPH ktoré však neodrážajú potrebu daňových subjektov, ktoré potrebujú získať právnu istotu skôr v komplikovanejších oblastiach, ku ktorým vyhláška aktuálne neumožňuje podať žiadosť o záväzné stanovisko. Možnosť uplatnenia oslobodenia, či už pri dodaní tovaru z tuzemska do iného členského štátu alebo pri vývoze býva často v praxi problematickou témou, často preverovanou a dodanenou v rámci daňových kontrol. Bolo by propodnikateľské umožniť daňovým subjektom získať právnu istotu pri uplatňovaní týchto ustanovení, nakoľko správne uplatnenie jednotlivých ustanovení by bolo aj v prospech štátu. | N | Pri oslobodených činnostiach je potrebné posúdiť ich vykonávanie podľa právnych predpisov, ktoré sú v gescii iných rezortov (poštové služby, zdravotníctvo, školstvo, kultúra, sociálna starostlivosť, finančné operácie služby dodávané členom, služby súvisiace so športom alebo telesnou výchovou, zhromažďovanie finančných prostriedkov, služby verejnoprávnej televízie a verejnoprávneho rozhlasu, poisťovacie služby, prevádzkovanie lotérií a iných podobných hier atď). Na základe toho by bolo nutné vyžiadať stanoviská od iných orgánov, čo by mohlo viesť k nedodržaniu lehôt.Zároveň je zrejmé, že tieto oslobodené dodávky vykonávajú v najväčšom rozsahu verejnoprávne subjekty, príspevkové organizácie a pod.Rozpor bol na rokovaní odstránený. |
| **APZD**Asociácia priemyselných zväzov a dopravy | **Z** | **Čl. I § 2**Navrhujeme v § 2 doplniť za nové písm. f) až h) nové písmeno i), ktoré znie:„i) odpočítanie a úprava odpočítanej dane platiteľom podľa § 49 až § 53a, § 54, § 54a až § 54d a § 55 zákona o dani z pridanej hodnoty.“Odôvodnenie: Možnosť požiadať o záväzné stanovisko je značne limitovaná iba na vybrané okruhy ustanovení ktoré však neodrážajú potrebu daňových subjektov, ktoré potrebujú získať právnu istotu skôr v komplikovanejších oblastiach, ku ktorým vyhláška aktuálne neumožňuje podať žiadosť o záväzné stanovisko. Možnosť odpočítania DPH, čiastočného odpočítania DPH, oprava odpočítanej DPH ako aj možnosť odpočtu DPH pri registrácia a oneskorenej registrácie sú zásadné oblasti a v praxi predstavujú častú problematickú oblasť. Právo na odpočítanie dane je zároveň nosným pilierom DPH systému, ktorý zabezpečuje neutralitu DPH. Bolo by propodnikateľské umožniť daňovým subjektom získať právnu istotu pri uplatňovaní uvedených ustanovení zákona, pričom správne uplatnenie jednotlivých paragrafov by bolo aj v prospech štátu. | N | Odpočítanie dane je právo, ktoré si uplatňuje platiteľ dane. K odpočítaniu dane existuje množstvo rozsudkov Súdneho dvora EU, ktoré dávajú platiteľom návod, ako pri uplatňovaní tohto práva postupovať. S právom na odpočítanie dane súvisí aj oprava a úprava odpočítanej dane. Situácie podmieňujúce vykonanie opravy odpočítanej dane vznikajú v reálnom čase konkrétneho zdaňovacieho obdobia. A keďže ZS sa vydávajú len ku skutočnostiam, ktoré ešte len nastanú, z uvedeného dôvodu by nebol naplnený účel vydávania ZS. Úprava odpočítanej dane sa vykonáva v poslednom zdaňovacom období kalendárneho roka, v ktorom platiteľ zmenil účel použitia alebo rozsah použitia investičného majetku, a to na základe skutočností, ktoré už nastali, pričom pri výpočte zodpovedajúcej úpravy je potrebné zohľadniť použitie investičného majetku počas celého kalendárneho roka. Pri posudzovaní okruhov, o ktoré by bolo možné rozšíriť uplatňovanie inštitútu záväzných stanovísk za oblasť zákona o DPH je potrebné zobrať do úvahy špecifikum DPH a to, že na rozdiel od dane z príjmov je v DPH veľmi krátke zdaňovacie obdobie. Základným zdaňovacím obdobím je kalendárny mesiac a len subjekty s menším obratom si môžu, ale nemusia zvoliť zdaňovacie obdobie kalendárny štvrťrok, aj to len po uplynutí 1 roka od registrácie za platiteľa DPH. Krátkosť zdaňovacieho obdobia je určitým limitujúcim faktorom v tom smere, že ZS sa vydáva len ku skutočnostiam, ktoré ešte len nastanú. Vzhľadom na lehoty na vydanie ZS a na podmienky odpočítania dane (napr. po registrácii sa odpočítanie uplatňuje len v 1. zdaňovacom období po registrácii), by nebolo možné splniť časové hľadisko. Zároveň posúdenie, či tovary a služby nakúpené pred registráciou, prípadne pri oneskorenej registrácii v zdaňovacom období, v ktorom právo na odpočítanie dane vzniklo, použije osoba pre svoje dodávky po registrácii, je plne v kompetencii samotného platiteľa. Rozpor bol na rokovaní odstránený. |
| **APZD**Asociácia priemyselných zväzov a dopravy | O | **Čl. I § 1**Navrhujeme v § 1 doplniť za písm. f) nové písmená g) a h), ktoré znejú:„ g) osobitného základu dane z kapitálové majetku podľa § 7 zákona o dani z príjmov,h) ostatných príjmov podľa § 8 zákona o dani z príjmov.“.Odôvodnenie: Možnosť požiadať o záväzné stanovisko je značne limitovaná iba na vybrané okruhy ustanovení zákona o dani z príjmov ktoré však neodrážajú potrebu daňových subjektov, ktoré potrebujú získať právnu istotu skôr v komplikovanejších oblastiach, ku ktorým vyhláška aktuálne neumožňuje podať žiadosť o záväzné stanovisko. § 7 a 8 pokrývajú širokú oblasť zaujímavú aj z rozpočtového hľadiska, § 8 je sám o sebe formulovaný skôr všeobecne a stručne. Bolo by propodnikateľské umožniť daňovým subjektom získať právnu istotu, pričom správne uplatnenie jednotlivých ustanovení zákona by bolo aj v prospech štátu. | N | K ZS k posúdeniu osobitného základu dane z kapitálového majetku podľa § 7 ZDP – z prevažnej časti príjmov z kapitálového majetku sa daň vyberá zrážkou podľa § 43 ZDP. K uplatňovaniu tohto ustanovenia (§ 43) sa ZS v súčasnosti vydáva.K ZS k posúdeniu ostatných príjmov podľa § 8 ZDP – pripomienka je formulovaná nejednoznačne, pri vydávaní ZS k posúdeniu ostatných príjmov by bolo podľa nášho názoru možné posudzovať len zaradenie príjmov v rámci § 8 ZDP, nie vyčíslenie základu dane (čiastkového základu dane) podľa § 8 ZDP vrátane posúdenia zdaniteľnosti ostatných príjmov.Návrh považujeme za zmätočný, pretože príjmy vymedzené v § 7 a 8 ZDP nie sú „podnikateľské“ príjmy. |
| **APZD**Asociácia priemyselných zväzov a dopravy | O | **Čl. I § 2**Navrhujeme v § 2 v nadväznosti na doplnenie písmena e) doplniť nové písmeno f), ktoré znie:„f) miesta dodania podľa § 13, § 15 a § 16 zákona o dani z pridanej hodnoty.“. Odôvodnenie: Doplnenie písmena e) v § 2 vítame, ale častokrát sú skôr sporné otázky k miestu dodania a tým určenia jurisdikcie, ktorej DPH sa uplatní, a to najmä v súvislosti s miestom dodania služieb (§ 15 a § 16). Doplnenie písm. e) je možné chápať v širšom kontexte a teda, že súčasťou záväzného stanoviska má byť aj vyhodnotenie miesta dodania. Ak však vyhláška nebude explicitne obsahovať odkaz na tieto ďalšie paragrafy (§ 13, § 15 a § 16) rozsah záväzného stanoviska by mohol byť v konečnom dôsledku závislý od vôle konkrétneho spracovateľa záväzného stanoviska. | N | Posúdenie miesta dodania tovarov a služieb nezáleží len na legislatíve SR, ale aj na uplatňovaní legislatívy iných členských štátov a Smernice o spoločnom systéme DPH. V prípade, ak by sa analýzou dospelo do situácie, že miestom dodania nie je SR, ale iný členský štát, mohli by sme záväznými stanoviskami zasahovať do legislatívy prekračujúcej rámec kompetencií FR SR. Rovnako by mohlo dochádzať k sporom medzi orgánmi jednotlivých členských štátov. Nevylučujeme, že by sa mohli vyskytnúť prípady cezhraničných transakcií v rámci Únie, keď daňové správy dvoch členských štátov posúdia miesto dodania tej istej transakcie odlišne, v dôsledku rozdielov medzi členskými štátmi pri uplatňovaní pravidiel upravujúcich miesto, kde sa uskutočňujú zdaniteľné transakcie, a týmto rozdielnym výkladom by sa požadovalo zdanenie tejto jednej transakcie s cezhraničným prvkom v dvoch členských štátoch. V tomto ohľade je dosť problematické si predstaviť, ako sa jeden členský štát „vzdá“ svojej DPH, ktorá mu podľa jeho posúdenia uplatnenia „pravidla miesta dodania“ patrí na základe právneho rámca DPH.Vo všeobecnosti, pokiaľ ide o spoločný systém DPH a harmonizované uplatňovanie pravidiel DPH, a to aj pravidiel pre určenie miesta dodania (ako taxatívne ustanovených hraničných ukazovateľov s cieľom predchádzať dvojitému zdaneniu a nezdaneniu), tieto sú nastavené v smernici o DPH a ich vykladanie prináleží Súdnemu dvoru EÚ.Napr. najmä v oblasti určenia miesta dodania služieb majú jednotlivé ČŠ rôzne postoje, a mohlo by vzniknúť riziko „zasahovania“ do ich kompetencií (viď množstvo rozsudkov ESD). Rovnako pri intrakomunitárnych dodávkach/nadobudnutiach tovaru dochádza k rôznym výkladom miesta nadobudnutia v jednotlivých ČŠ, hlavne ak sú predkladané dôkazy vyhodnotené príslušnými ČŠ rozdielne.  |
| **APZD**Asociácia priemyselných zväzov a dopravy | O | **Čl. I § 2**Navrhujeme v § 2 doplniť za nové písmená f) a g) nové písmeno h), ktoré znie:„h) oslobodenia podľa § 28 až § 42 zákona o dani z pridanej hodnoty.“.Odôvodnenie:Možnosť požiadať o záväzné stanovisko je značne limitovaná iba na vybrané okruhy ustanovení ktoré však neodrážajú potrebu daňových subjektov, ktoré potrebujú získať právnu istotu skôr v komplikovanejších oblastiach, ku ktorým vyhláška aktuálne neumožňuje podať žiadosť o záväzné stanovisko Oslobodenie služieb od DPH býva v praxi problematickou témou aj keď s menšou frekvenciou, ale o to s problematickejším výkladom. Bolo by propodnikateľské umožniť daňovým subjektom získať právnu istotu aj pri týchto ustanoveniach, nakoľko správne uplatnenie týchto ustanovení by bolo aj v prospech štátu. | N | Pri oslobodených činnostiach je potrebné posúdiť ich vykonávanie podľa právnych predpisov, ktoré sú v gescii iných rezortov (poštové služby, zdravotníctvo, školstvo, kultúra, sociálna starostlivosť, finančné operácie služby dodávané členom, služby súvisiace so športom alebo telesnou výchovou, zhromažďovanie finančných prostriedkov, služby verejnoprávnej televízie a verejnoprávneho rozhlasu, poisťovacie služby, prevádzkovanie lotérií a iných podobných hier atď). Na základe toho by bolo nutné vyžiadať stanoviská od iných orgánov, čo by mohlo viesť k nedodržaniu lehôt.Zároveň je zrejmé, že tieto oslobodené dodávky vykonávajú v najväčšom rozsahu verejnoprávne subjekty, príspevkové organizácie a pod. |
| **MDSR**Ministerstvo dopravy Slovenskej republiky | O | **K predkladacej správe**Odporúčame vypustiť odseky týkajúce sa zhrnutia vybraných vplyvov, súladu návrhu vyhlášky s Ústavou SR, zákonmi, medzinárodnými dokumentmi a právom EÚ a účinnosti návrhu vyhlášky; zhrnutie vplyvov a súlad s právnymi predpismi a právnym aktami musia byť obsahom všeobecnej časti dôvodovej správy podľa čl. 20 LPV SR. | A | Materiál bol upravený. |
| **MDSR**Ministerstvo dopravy Slovenskej republiky | O | **K bodu 2**Odporúčame za slovo „slová“ vložiť dvojbodku. | A | Text upravený.  |
| **MDSR**Ministerstvo dopravy Slovenskej republiky | O | **K bodu 6**Odporúčame v § 2a vypustiť slová „článku I“. | A |  |
| **MDSR**Ministerstvo dopravy Slovenskej republiky | O | **K dôvodovej správe**Vo všeobecnej časti odporúčame vypustiť posledný odsek o účinnosti a doplniť informáciu, či má byť návrh vyhlášky predmetom vnútrokomunitárneho pripomienkového konania alebo či sa vnútrokomunitárne pripomienkové konania uskutočnilo.V osobitnej časti k bodu 2 odporúčame skratku „ZS“ nahradiť slovami „záväzného stanoviska“. | A | Text upravený. |
| **MHSR**Ministerstvo hospodárstva Slovenskej republiky | **Z** | **Doložke vybraných vplyvov**Žiadame predkladateľa opraviť vyznačený výrok k stanovisku komisie v Doložke vybraných vplyvov v bode 13 zo „súhlasného“ na „súhlasné s návrhom na dopracovanie“.  Odôvodnenie: Stanovisko komisie po PPK bolo vydané ako „Súhlasné s návrhom na dopracovanie“. Žiadame predkladateľa doplniť pripomienky Komisie do bodu 13 a vyjadrenie predkladateľa ako sa s pripomienkami vysporiadal. | A | Doložka upravená podľa pripomienky. |
| **MHSR**Ministerstvo hospodárstva Slovenskej republiky | **Z** | **Analýze vplyvov na podnikateľské prostredie**Žiadame upraviť Analýzu vplyvov na podnikateľské prostredie. Z časti 3.1 je potrebné odstrániť reguláciu a jej popis.Odôvodnenie: Odstrániť reguláciu a jej popis je nutné vzhľadom na to, že predkladateľ uvádza jej nemožnú kvantifikáciu. Nekvantifikovateľné vplyvy sa uvádzajú výlučne v časti 3.4 Iné vplyvy na podnikateľské prostredie v zmysle Metodického postupu pre Analýzu vplyvov na podnikateľské prostredie. | A | Analýza vplyvov bola upravená. |
| **MHSR**Ministerstvo hospodárstva Slovenskej republiky | O | **nadobudnutiu účinnosti právneho predpisu**Odporúčame upraviť dátum nadobudnutia účinnosti právneho predpisu v súlade so znením § 19 ods. 6 zákona č. 400/ 2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 133/2023 Z. z.  Odôvodnenie: Novelizáciou zákona č. 400/ 2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov zákonom č. 133/2023 Z. z. došlo k zmene znenia odseku 6 v § 19. Podľa uvedeného ustanovenia môže právny predpis, ktorý má vplyv na podnikateľské prostredie podľa doložky vplyvov alebo analýzy vplyvov nadobudnúť účinnosť len 1. januára alebo 1. júla príslušného kalendárneho roka, pričom pri stanovení dátumu nadobudnutia jeho účinnosti sa dbá na to, aby bola zabezpečená primeraná legisvakancia podľa odseku 5. Výnimky z uplatňovania uvedenej doby účinnosti sú uvedené v písmenách a) až g) tohto ustanovenia. Z tohto dôvodu je nutné upraviť dátum účinnosti navrhovaného právneho predpisu. | N | Z dôvodu rozšírenia oblastí ku ktorým možno vydať záväzné stanovisko o Zákon o dani z finančných transakcií je navrhnutá účinnosť už 1.9.2025. |
| **MKSR**Ministerstvo kultúry Slovenskej republiky | O | **Celému materiálu**K bodu 2: Vzhľadom na odôvodnenie ustanovenia ide o posúdenie dvoch okruhov: daňovej uznateľnosti výdavkov (nákladov) podľa § 19 zákona o dani z príjmov a daňovej uznateľnosti výdavkov (nákladov) podľa § 19 v nadväznosti na § 2 písm. i) zákona o dani z príjmov.Odporúčame v súlade s touto pripomienkou upraviť znenie bodu 2 ( napr. „a v nadväznosti....“).K osobitnej časti dôvodovej správy: Nadpis „K bodu 4“ je potrebné zmeniť na „K bodom 4 a 5“ a v nadpise „ K bodu 5“ číslo „5“ na „6“. | ČA | Navrhnutá úprava je dostatočná. Dôvodová správa bola upravená. |
| **MPRVSR**Ministerstvo pôdohospodárstva a rozvoja vidieka Slovenskej republiky | O | **Čl. II**Medzi slovom „účinnosť“ a číslom „1.“ navrhujeme vypustiť jednu medzeru. | A | Upravené.  |
| **MPSVRSR**Ministerstvo práce, sociálnych vecí a rodiny Slovenskej republiky | O | **K Čl. I bodu 1**Odporúčame v Čl. I vypustiť novelizačný bod 1.Zároveň je potrebné v Čl. I novelizačné body 2 až 6 označiť ako novelizačné body 1 až 5.Odôvodnenie: Legislatívno-technická pripomienka. Z dôvodu nadbytočnosti. Nie je zrejmý význam v Čl. I bodu 1.Upozorňujeme, že v prípade doplnenia paragrafu o ďalšie písmená nie je potrebné bodku na konci existujúceho písmena nahrádzať čiarkou osobitnou úpravou; pri doplnení písmena za už existujúce písmená sa bodka na konci existujúceho písmena automaticky zmení na čiarku. | N | Uvedená nesprávnosť je už v existujúcom ustanovení, t.j. bodka na konci nebola automaticky zmenená na čiarku. |
| **MZSR**Ministerstvo zdravotníctva Slovenskej republiky | O | **Dôvodová správa - všeobecná časť**V dôvodovej správe vo všeobecnej časti odporúčame uviesť informáciu o vnútrokomunitárnom pripomienkovom konaní. Odôvodnenie: Zosúladenie s čl. 19 ods. 1 písm. d) Legislatívnych pravidiel vlády Slovenskej republiky. | A |  |

Vznesené hromadné pripomienky

|  |  |  |  |  |
| --- | --- | --- | --- | --- |
| **Subjekt** | **Podporo-vatelia** | **Pripomienka** | **Vyh.** | **Spôsob vyhodnotenia** |
| K materiálu neboli pridané hromadné pripomienky. |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | **APZD** – Asociácia priemyselných zväzov a dopravy | 8 (3o, 5z) | 0 (0o, 0z) |  |  |
| 2. | **AZZZ SR** – Asociácia zamestnávatelských zväzov a združení Slovenskej republiky | 0 (0o, 0z) | 0 (0o, 0z) |  | X |
| 3. | **BBSK** – Banskobystrický samosprávny kraj | 0 (0o, 0z) | 0 (0o, 0z) |  | X |
| 4. | **BSK** – BRATISLAVSKÝ SAMOSPRÁVNY KRAJ | 0 (0o, 0z) | 0 (0o, 0z) |  | X |
| 5. | **GPSR** – Generálna prokuratúra Slovenskej republiky | 0 (0o, 0z) | 0 (0o, 0z) | X |  |
| 6. | **KBS** – Konferencia biskupov Slovenska | 0 (0o, 0z) | 0 (0o, 0z) |  | X |
| 7. | **KOZSR** – Konfederácia odborových zväzov Slovenskej republiky | 0 (0o, 0z) | 0 (0o, 0z) |  | X |
| 8. | **KSK** – Košický samosprávny kraj | 0 (0o, 0z) | 0 (0o, 0z) |  | X |
| 9. | **Klub 500** – Klub 500 | 0 (0o, 0z) | 0 (0o, 0z) |  | X |
| 10. | **MDSR** – Ministerstvo dopravy Slovenskej republiky | 4 (4o, 0z) | 0 (0o, 0z) |  |  |
| 11. | **MFSR** – Ministerstvo financií Slovenskej republiky | 0 (0o, 0z) | 0 (0o, 0z) |  | X |
| 12. | **MHSR** – Ministerstvo hospodárstva Slovenskej republiky | 3 (1o, 2z) | 0 (0o, 0z) |  |  |
| 13. | **MINCRS** – Ministerstvo cestovného ruchu a športu Slovenskej republiky | 0 (0o, 0z) | 0 (0o, 0z) | X |  |
| 14. | **MIRRI SR** – Ministerstvo investícií, regionálneho rozvoja a informatizácie Slovenskej republiky | 0 (0o, 0z) | 0 (0o, 0z) | X |  |
| 15. | **MKSR** – Ministerstvo kultúry Slovenskej republiky | 1 (1o, 0z) | 0 (0o, 0z) |  |  |
| 16. | **MOSR** – Ministerstvo obrany Slovenskej republiky | 0 (0o, 0z) | 0 (0o, 0z) | X |  |
| 17. | **MPRVSR** – Ministerstvo pôdohospodárstva a rozvoja vidieka Slovenskej republiky | 1 (1o, 0z) | 0 (0o, 0z) |  |  |
| 18. | **MPSVRSR** – Ministerstvo práce, sociálnych vecí a rodiny Slovenskej republiky | 1 (1o, 0z) | 0 (0o, 0z) |  |  |
| 19. | **MSSR** – Ministerstvo spravodlivosti Slovenskej republiky | 0 (0o, 0z) | 0 (0o, 0z) | X |  |
| 20. | **MVSR** – Ministerstvo vnútra Slovenskej republiky | 0 (0o, 0z) | 0 (0o, 0z) | X |  |
| 21. | **MZSR** – Ministerstvo zdravotníctva Slovenskej republiky | 1 (1o, 0z) | 0 (0o, 0z) |  |  |
| 22. | **MZVEZ SR** – Ministerstvo zahraničných vecí a európskych záležitostí Slovenskej republiky | 0 (0o, 0z) | 0 (0o, 0z) | X |  |
| 23. | **MŠVVaMSR** – Ministerstvo školstva,výskumu,vývoja a mládeže Slovenskej republiky | 0 (0o, 0z) | 0 (0o, 0z) | X |  |
| 24. | **MŽPSR** – Ministerstvo životného prostredia Slovenskej republiky | 0 (0o, 0z) | 0 (0o, 0z) | X |  |
| 25. | **NBS** – Národná banka Slovenska | 0 (0o, 0z) | 0 (0o, 0z) | X |  |
| 26. | **NBÚ** – Národný bezpečnostný úrad | 0 (0o, 0z) | 0 (0o, 0z) | X |  |
| 27. | **NKÚSR** – Najvyšší kontrolný úrad Slovenskej republiky | 0 (0o, 0z) | 0 (0o, 0z) |  | X |
| 28. | **NSK** – Nitriansky samosprávny kraj | 0 (0o, 0z) | 0 (0o, 0z) |  | X |
| 29. | **NSSR** – Najvyšší súd Slovenskej republiky | 0 (0o, 0z) | 0 (0o, 0z) |  | X |
| 30. | **OAPSVLÚVSR** – Odbor aproximácie práva sekcie vládnej legislatívy Úradu vlády SR | 0 (0o, 0z) | 0 (0o, 0z) |  | X |
| 31. | **PMÚSR** – Protimonopolný úrad Slovenskej republiky | 0 (0o, 0z) | 0 (0o, 0z) | X |  |
| 32. | **PSK** – Prešovský samosprávny kraj | 0 (0o, 0z) | 0 (0o, 0z) |  | X |
| 33. | **RÚZSR** – Republiková únia zamestnávateľov | 0 (0o, 0z) | 0 (0o, 0z) |  | X |
| 34. | **SK8** – Samosprávne kraje Slovenska | 0 (0o, 0z) | 0 (0o, 0z) |  | X |
| 35. | **SKDP** – Slovenská komora daňových poradcov | 0 (0o, 0z) | 0 (0o, 0z) |  | X |
| 36. | **SPPK** – Slovenská poľnohospodárska a potravinárska komora | 0 (0o, 0z) | 0 (0o, 0z) |  | X |
| 37. | **SVSLPRK** – Splnomocnenec vlády Slovenskej republiky pre rómske komunity | 0 (0o, 0z) | 0 (0o, 0z) |  | X |
| 38. | **SŠHRSR** – Správa štátnych hmotných rezerv Slovenskej republiky | 0 (0o, 0z) | 0 (0o, 0z) |  | X |
| 39. | **TSK** – Trenčiansky samosprávny kraj | 0 (0o, 0z) | 0 (0o, 0z) |  | X |
| 40. | **TTSK** – Trnavský samosprávny kraj | 0 (0o, 0z) | 0 (0o, 0z) |  | X |
| 41. | **UOOU SR** – Úrad na ochranu osobných údajov Slovenskej republiky | 0 (0o, 0z) | 0 (0o, 0z) |  | X |
| 42. | **UPVSR POaZE** – Úrad podpredsedu vlády Slovenskej republiky pre Plán obnovy a znalostnú ekonomiku | 0 (0o, 0z) | 0 (0o, 0z) |  | X |
| 43. | **URSO** – Úrad pre reguláciu sieťových odvetví | 0 (0o, 0z) | 0 (0o, 0z) |  | X |
| 44. | **UpUPaVSR** – Úrad pre územné plánovanie a výstavbu Slovenskej republiky | 0 (0o, 0z) | 0 (0o, 0z) |  | X |
| 45. | **ZMOS** – Združenie miest a obcí Slovenska | 0 (0o, 0z) | 0 (0o, 0z) |  | X |
| 46. | **hlavné mesto** – Hlavné mesto Slovenskej republiky Bratislava | 0 (0o, 0z) | 0 (0o, 0z) |  | X |
| 47. | **ÚDZS** – Úrad pre dohľad nad zdravotnou starostlivosťou | 0 (0o, 0z) | 0 (0o, 0z) |  | X |
| 48. | **ÚGKKSR** – Úrad geodézie, kartografie a katastra Slovenskej republiky | 0 (0o, 0z) | 0 (0o, 0z) |  | X |
| 49. | **ÚJDSR** – Úrad jadrového dozoru Slovenskej republiky | 0 (0o, 0z) | 0 (0o, 0z) | X |  |
| 50. | **ÚMS** – Únia miest Slovenska | 0 (0o, 0z) | 0 (0o, 0z) |  | X |
| 51. | **ÚNMSSR** – Úrad pre normalizáciu, metrológiu a skúšobníctvo Slovenskej republiky | 0 (0o, 0z) | 0 (0o, 0z) | X |  |
| 52. | **ÚPVSR** – Úrad priemyselného vlastníctva Slovenskej republiky | 0 (0o, 0z) | 0 (0o, 0z) | X |  |
| 53. | **ÚVO** – Úrad pre verejné obstarávanie | 0 (0o, 0z) | 0 (0o, 0z) | X |  |
| 54. | **ÚVSR** – Úrad vlády Slovenskej republiky | 0 (0o, 0z) | 0 (0o, 0z) |  | X |
| 55. | **Ústavný súd SR** – Kancelária Ústavného súdu Slovenskej republiky | 0 (0o, 0z) | 0 (0o, 0z) |  | X |
| 56. | **ŠÚSR** – Štatistický úrad Slovenskej republiky | 0 (0o, 0z) | 0 (0o, 0z) | X |  |
| 57. | **ŽSK** – Žilinský samosprávny kraj | 0 (0o, 0z) | 0 (0o, 0z) |  | X |
|  | **Spolu** | **19 (12o, 7z)** | **0 (0o, 0z)** | **17** | **33** |